U-I-249/07
Natisni
Opravilna št.:
U-I-249/07
Datum odločitve:
13. 12. 2007
ECLI:
ECLI:SI:USRS:2007:U.I.249.07
Akt:
Obrazci Geodetske uprave za popis nepremičnin po Zakonu o evidentiranju nepremičnin (Uradni list RS, št. 47/06)
Izrek:
Pobuda za začetek postopka za oceno ustavnosti in zakonitosti obrazcev Geodetske uprave za popis nepremičnin po Zakonu o evidentiranju nepremičnin (Uradni list RS, št. 47/06) se zavrže.
Evidenčni stavek:
V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Gvido Modrijan, Kranj
Datum vloge:
18. 9. 2007
Vrsta odločitve:
sklep
Vrsta rešitve:
zavrženje
Dokument:
US27871
Dokument v PDF obliki:
U-I-249-07.pdf
104 KB
Prenesite datoteko
U-I-249/07-4
13. 12. 2007
SKLEP
Ustavno sodišče je v postopku za preizkus pobude Gvida Modrijana, Kranj, na seji 13. decembra 2007
sklenilo:
Pobuda za začetek postopka za oceno ustavnosti in zakonitosti obrazcev Geodetske uprave za popis nepremičnin po Zakonu o evidentiranju nepremičnin (Uradni list RS, št. 47/06) se zavrže.
Obrazložitev
1. Pobudnik predlaga presojo ustavnosti in zakonitosti obrazcev Geodetske uprave za popis nepremičnin po Zakonu o evidentiranju nepremičnin (v nadaljevanju ZEN), in sicer izpodbija 14. in 15. točko obrazca "stavba", ki se nanašata na vpis podatkov o letu obnove strehe in o letu obnove fasade, ter 21. in 22. točko obrazca "stanovanje", ki se nanašata na vpis podatkov o tem, ali so bila okna v stanovanju obnovljena in ali so bile inštalacije v stanovanju obnovljene. Kot zatrjuje pobudnik, navedena obrazca zahtevata vpis podatkov, ki jih peti odstavek 103. člena ZEN ne predvideva. Zato se po mnenju pobudnika ti podatki zbirajo nezakonito.
2. Po prvem odstavku 160. člena Ustave je Ustavno sodišče med drugim pristojno odločati o skladnosti zakonov z Ustavo, o skladnosti podzakonskih predpisov in predpisov lokalnih skupnosti z Ustavo in zakonom ter o skladnosti splošnih aktov, izdanih za izvrševanje javnih pooblastil, z Ustavo, zakoni in podzakonskimi predpisi. Pobudnik izpodbija posamezne točke obrazcev Geodetske uprave za popis nepremičnin po ZEN. Ker navedeni obrazci po svoji pravni naravi niso niti predpis niti splošni akt, izdan za izvrševanje javnih pooblastil, jih Ustavno sodišče ni pristojno presojati. Glede na navedeno je Ustavno sodišče pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – ur. p. b. – ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, dr. Franc Grad, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik